Piirini oli õnneks vähem, kui arvasime, mingi 10 km umbes. Kummalgi pool teed lagedad väljad. Ühel neist käis mingi askeldamine ja lähemal vaatlusel selgus, et tegemist on kesksuvise miinikoristusega. Siin on tihtilugu nii, et ega teest palju kaugemale ei tasu minna, võib väike kabuum käia.  Ohtlikud alad on küll märgistatud kividega, mis valgeks ja punaseks värvitud, kuid pimedas ei pruugi neid näha olla. Praegu oli valge ja tööliste sissetallatud rajad ja autojäljed viisid nende peatuspaiga juurde, mis asus teest ca 50 meetri kaugusel. Otsustasime asja lähemalt vaatama minna.